**PAKKUMUSKUTSE**

Alla sotsiaalteenuse riigihanke piirmäära hange - väikeost

# ÜLDANDMED

|  |  |  |
| --- | --- | --- |
| 1.1  | Hankija | Sotsiaalkindlustusamet Registrikood 70001975 Paldiski mnt 80, 15092 Tallinn info@sotsiaalkindlustusamet.ee  |
| 1.2  | Hanke nimetus ja maksumus  | Asendus- ja perekodude juhtide kompetentsimudeli rakendamise koolitus koos individuaalse coachinguga.CPV-kood: 80400000-8 Täiskasvanukoolitus ja muud koolitusteenused Eeldatav eelarve: 10 000 eurot |
| 1.3  | **Pakkumuste esitamise** **tähtaeg**  | Hiljemalt **27.03.2024 kell 15.00.** Pärast nimetatud tähtaega esitatud pakkumusi arvesse ei võeta. |
| 1.4  | E-posti aadress pakkumuste esitamiseks ja teabe saamiseks | maarja.maalder@sotsiaalkindlustusamet.ee  |
| 1.5  | Pakkumuse jõusoleku tähtaeg (pakkumuste esitamise tähtajast arvates)  | **60 päeva**. Pakkumuse esitamisega loetakse, et pakkumus on jõus vähemalt nimetatud ajavahemikul ning pakkuja ei pea pakkumuse jõusoleku tähtaega pakkumuses eraldi märkima (võib märkida, kui see on eelnimetatust pikem).  |
| 1.6  | Pakkumuskutse lisad  | Lisa 1 – tehniline kirjeldus; Lisa 2 – hankelepingu projekt; Lisa 3 – hinnapakkumuse maksumuse vorm;Lisa 4 – andmetöötluse leping;Lisa 5 – kinnitatud õppekava. |
| 1.7  | Dokumentide ja andmete loetelu, mille pakkuja esitab pakkumuse koosseisus  | 1. Pakkuja esitab pakkumuse vormil järgneva informatsiooni:

1.1 Pakkuja lühitutvustus (ulatuses, milles pakkuja peab seda vajalikuks). Pakkuja kogemuse tõendamine, varasemast samalaadsest töökogemusest (nõuded on esitatud p 1.8).1.2 Andmed hankelepingu täitmisel vahetult osalevate meeskonnaliikmete kohta ja nende rollid lepingu täitmisel. Pakkumusest peab selgelt nähtuma, mis rolli iga meeskonna liige täidab. 1.3 Pakkumuse maksumus (fikseeritud lõpliku kogumaksumusena, eurodes, käibemaksuta/käibemaksuga/brutotasuna). 1.4 Teenuse kirjeldus vastavalt hinnapakkumuse maksumuse vormi punktile 3.1. Pakkuja esitab meeskonnaliikmete CV-d, millest nähtub iga meeskonnaliikme haridus ja eelnev töökogemus ning varasemalt ellu viidud koolituste loetelu (vabas vormis CV). Lisaks palume esitada haridust tõendavate dokumentide koopiad.
2. Teave ärisaladuse kohta, kui pakkumus sisaldab ärisaladust (vt p 2.5) (pakkumuse esitamise vormil).
 |
| 1.8  | Pakkujale ja pakkumusele kehtestatavad nõuded  | Pakkuja peab esitama kõik pakkumuse koosseisus nõutavad andmed ja dokumendid. Nõuded pakkujale:* hankepartneri meeskond on kuni 2-liikmeline;
* mõlemal koolitajal on omandatud magistrikraad ja vähemalt ühel peab olema magistrikraad juhtimisvaldkonnas;
* mõlemal koolitajal on läbitud coachi väljaõpe, mis vastab rahvusvaheliselt tunnustatud coachi väljaõppe standardile ning omab vastavat tunnistust;
* kasuks tuleb koolitajate varasem töökogemus asutuse/meeskonna juhina.

Meeskonnaliikmete vastavus kõikidele nõuetele peab olema hankijale selgelt nähtuv meeskonnaliikme CV-st ja haridust tõendavate dokumentide koopiast. Hankijal on vajadusel õigus kontrollida esitatud andmete õigsust, lepingute täitmist jm.  |
| 1.9  | Hindamiskriteeriumid  | Pakkumuste hindamise kriteeriumiks on majanduslikult soodsaim pakkumus hindamispunktide alusel (vt p 3.4.). |

1. **Juhised pakkumuse koostamiseks ja esitamiseks**
	1. Töömahtude kontrollimine. Pakkuja kohustub kontrollima pakkumuskutses sätestatud teenuste ja tööde kirjeldust, koguseid ja mahtusid ning koostama pakkumuse arvestusega, et pakkumuse maksumus sisaldaks kõiki töid ja teenuseid (sh vajadusel asju), mis on vajalikud hankelepingu nõuetekohaseks täitmiseks ning pakkumuskutses kirjeldatud eesmärkide saavutamiseks.
	2. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
	3. Pakkumuskutse kohta täiendava teabe saamine. Pakkumuskutse kohta saab selgitusi ja täiendavat teavet, edastades küsimuse punktis 1.4. märgitud e-posti aadressil. Hankija esitab selgitused pakkumuskutse kohta e-posti teel kõikidele pakkumuskutse saanud isikutele 3 (kolme) tööpäeva jooksul selgitustaotluse saamisest arvates. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
	4. Pakkumuse esitamine. Pakkumus tuleb esitada punktis 1.4 märgitud e-posti aadressile. Hankijal on õigus muude kanalite (sh hankija üldise e-posti aadressi) kaudu laekunud pakkumusi mitte arvestada.
	5. Ärisaladus. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist kooskõlas RHS § 461 lõikega 1. Kui pakkuja ei ole pakkumuses esitanud teavet selle kohta, kas ja milline osa tema pakkumisest on ärisaladus, ei ole hankijal kohustust pakkumuses sisalduvat teavet ärisaladusena käsitelda.
2. **Väikeostu menetlus**
	1. Pakkumuste avamine. Pakkumuste avamine ei ole avalik ning pakkumuste avamise kohta protokolli ei koostata.
	2. Läbirääkimised. Hankijal on õigus vajadusel pidada pakkujatega pakkumuste üle läbirääkimisi. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib hankija teha otsuse pakkumuse vastavaks ja edukaks tunnistamise kohta ilma läbirääkimisi pidamata. Kui hankija peab läbirääkimiste pidamist vajalikuks, tagab hankija läbirääkimiste pidamisel pakkujate võrdse kohtlemise ja lähtub järgnevast korrast:
		1. Läbirääkimiste vorm. Hankijal on õigus läbirääkimisi pidada e-posti teel või suuliselt. Suuliste läbirääkimiste korral koostatakse läbirääkimiste kohta protokoll, mille allkirjastavad vähemalt üks hankija esindaja ja vähemalt üks pakkuja esindaja.
		2. Läbirääkimiste sisu. Läbirääkimiste esemeks olevad tingimused määrab hankija, see­juures on läbirääkimisi lubatud pidada nii pakkumuse sisu kui pakkumuse maksumuse üle. Hankijal on õigus loobuda ühest või mitmest pakkumuses kirjeldatud teenusest, tööst või asjast või vähendada nende mahtusid või koguseid, sõltumata põhjusest (näiteks, pakkumuse kogumaksumus ületab hankija eelarvelised võimalused vm põhjused), seejuures ka täielikult loobuda selliste teenuste, tööde või asjade tellimisest või ostmisest või vajadusel tellida sellised teenused, tööd või asjad kolmandatelt isikutelt.
		3. Konfidentsiaalsus. Läbirääkimised on konfidentsiaalsed ning nende sisu ei avaldata teistele pakkujatele ega muudele isikutele, välja arvatud õigusaktides sätestatud juhtudel.
		4. Korrigeeritud pakkumuse esitamine. Läbirääkimiste käigus on hankijal õigus teha pakkujatele ettepanek korrigeeritud pakkumuse esitamiseks. Juhul, kui pakkuja ei esita hankija määratud tähtajaks korrigeeritud pakkumust, loetakse, et kehtib pakkuja poolt esialgselt esitatud pakkumus.
	3. Pakkumuste vastavuse kontroll. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumus­kutses sätestatud tingimustest. Hankija lükkab pakkumuse tagasi, kui pakkumus sisuliselt ei vasta pakkumuskutses sätestatud tingimustele:
		1. Hankija lükkab kõik pakkumused tagasi, kui kõigi pakkumuste maksumused ületavad hankija eelarvelisi võimalusi.
		2. Hankija lükkab tagasi pakkumuse, mille maksumus ületab RHS-is sätestatud lihthanke piirmäära või sotsiaal- ja eriteenuste riigihanke piirmäära.
		3. Hankijal on õigus lükata tagasi pakkumus, mille maksumus ületab pakkumuskutses avaldatud hanke maksumust, sh eeldatavat maksumust.
		4. Hankijal on õigus kõrvaldada pakkuja hankemenetlusest ja tunnistada pakkumus mittevastavaks juhul kui pakkuja on esitanud hankijale valeandmeid.
	4. Pakkumuste hindamine. Pakkumuse edukaks tunnistamine. Hankija hindab kõiki vastavaks tunnistatud pakkumusi ja tunnistab edukaks pakkumuse, mis sai kõige rohkem hindamispunkte majandusliku soodsuse alusel. Kui esitatakse vaid üks nõuetele vastav pakkumus, siis hindamist läbi ei viida.
		1. Hindamiskriteeriumid.

Pakkumuse hindamine majandusliku soodsuse alusel toimub järgmiste kriteeriumide kohaselt vastavalt esitatud osakaaludele:

1. **Koolituse maksumus – kuni 70 punkti**. Madalaima maksumusega pakkumus saab maksimaalsed punktid. Järgmiste pakkumuste hindamispunktid arvutatakse valemiga: madalaim väärtus" / "pakkumuse väärtus" \* "osakaal (70 punkti).
2. **Kvaliteedikriteeriumid** (allolevad nõuded) annavad kokku **30 punkti**:

|  |  |
| --- | --- |
| **Vähemalt üks koolitaja on viinud läbi koolitusi vastavasisulise** **koolituse teemadel** | Punktid |
| Vähemalt 80 akadeemilise tunni (ak/h) mahus | 10 punkti |
| Kogemus on vähem kui 80 akadeemilist tundi (ak/h) | 5 punkti |
| Kogemus puudub sedalaadi koolituste osas | 0 punkti |

|  |  |
| --- | --- |
| **Vähemalt üks koolitaja on osalenud asendushooldus-****valdkonna kompetentsimudeli väljatöötamisel ja** **rakenduskava loomisel** | Punktid |
| Vähemalt üks koolitaja on osalenud vähemalt 2 asendushooldusvald-konna kompetentsimudeli väljatöötamisel ja rakenduskava loomisel | 10 punkti |
| Koolitaja on osalenud vähem kui kahe asendushooldusvaldkonna kom kompetentsimudeli väljatöötamisel ja rakenduskava loomisel | 5 punkti |
| Ei ole osalenud ühelgi vastava valdkonna koolitusel | 0 punkti |

|  |  |
| --- | --- |
| **Mõlemal koolitajal peab olema vähemalt 5-aastane kogemus** **asutuste juhtide nõustamises ja juhtidele coachingute läbiviimises** | Punktid |
| Kogemus on vähemalt 50 akadeemilist tundi (ak/h) | 10 punkti |
| Kogemus on vähem kui 50 akadeemilist tundi (ak/h) | 5 punkti |
| Kogemus puudub | 0 punkti |

* 1. Pakkujate teavitamine. Hankija teavitab pakkujaid hanke tulemustest 3 (kolme) tööpäeva jooksul vastava otsuse tegemisest arvates, RHS § 47 sätestatud korras.